Φερμιόνιο

Φερμιόνιο

Fermion

Κατηγορία στοιχειωδών σωματιδίων.

Τα φερμιόνια είναι στοιχειώδη σωματίδια, με την χαρακτηριστική ιδιότητα να σχηματίζουν πλήρως αντισυμμετρικές σύνθετες κβαντικές καταστάσεις.

Άλλο κοινό χαρακτηριστικό τους είναι το ημιακέραιο spin (1/2, 3/2 ...).

Υπακούουν στην Απαγορευτική Αρχή του Pouli και στην στατιστική κατανομή Fermi-Dirac.

Ένα τυπικό παράδειγμα φερμιονίων είναι τα ηλεκτρόνια γύρω από τον πυρήνα του ατόμου, που καταλαμβάνουν τις διαθέσιμες θέσεις στις στοιβάδες.

Η Απαγορευτική Αρχή ευθύνεται για τη σταθερότητα των ατομικών ηλεκτρονικών στοιβάδων απαραίτητη για την ύπαρξη της Χημείας αλλά και γενικότερα για την σταθερότητα της ύλης.

Όλα τα στοιχειώδη σωμάτια είναι φερμιόνια ή βοσόνια.

Σωμάτια που αποτελούνται από φερμιόνια μπορούν να είναι φερμιόνια (όπως τα βαρυόνια) ή βοσόνια (όπως τα μεσόνια).

Τα στοιχειώδη σωματίδια που αποτελούν την Ύλη είναι φερμιόνια. Σε αυτά ανήκουν τα quarks (που σχηματίζουν τα πρωτόνια και τα νετρόνια) και τα λεπτόνια (όπως τα ηλεκτρόνια).

Παραδείγματα φερμιονίων είναι τα:
 * ηλεκτρόνια
 * πρωτόνια
 * νετρόνια
 * quarks
 * νετρίνα

Το spin των φερμιονίων αντί για ημιακέραιο συχνά λέγεται "ημιπεριττό" για να τονιστεί ότι δεν μπορεί να είναι ακέραιο, (το μισό ενός ακεραίου μπορεί και να είναι επίσης ακέραιος, πχ 4/2 = 2).